Wɔatwerɛ nsɛm wei ɛwɔ Asante kasa mu Wɔyɛ nyansahufoɔ kuo a wɔn dwuamdie titiriw ne sɛ wɔfa akwan soronko so de yɛ nneɛma a ɛboa yɛn daadaa asetena. Wɔnam nkabom so afa akwan soronko so adi dwuma pii mmerɛ a na wɔwɔ Nairobi Suapɔn mu no. Wɔnam abɛɛfo akwan soronko so de danedane mmofra danta a ɛsɛe yɛn atenayɛ ma no yɛ ahoɔden (energy) anaasɛ ngo (fuel) a yɛtumi de noa nuane. Saa dwumadie yi nso boa ma y3nya tenayɛ a ɛhɔ te. Owura Peter Gachanja (COO), Dennis Wachira (CEO) ne Melvin Kizito (R&D) na wɔtee saa Kenya adumakuo LeafyLife yi. Wɔtee no afe mpem mmienu ne du-nsia mu (2016) wɔ Nairobi, Kenya kuropɔn no mu. Wɔyɛ adumakuo foforɔ a wɔreyɛ adufra ne ahoɔden ɔkwan pa foforɔ a wobɛtumi de adane danta a ɛnni mfaso biom na ɛresɛe yɛn atenayɛ no ayɛ no biribi foforɔ a ɛbɛba mfasoɔ ama temanmufoɔ. Nne3ma a ɛfiri danta a asɛe na wɔnam abɛɛfo kwan soronko so adanedane no mu ba ne ngo(biofuel) ne nneɛma afoforɔ bi a wotumi de si adan.